શશિકલાને ચૂંટણી વિભાગ પાસેથી પણ ઝડકો મળ્યો છે. વિભાગે શશિકલાને AIADMKના અંતરિમ મહાસચિવ બનાવવા પર નિયમનો પાલન કરવામાં આવ્યું નથી. વિભાગે આ મામલે તમિલનાડુની સત્તાધારી પાર્ટીને નોટિસ ફટકારી છે સાથે શશિકલા પાસે મહાસચિવ બનવા અંગેના પ્રસ્તાવની કોપી અને અન્ય વિવરણ માંગ્યા છે. પનીરસેલ્વમે પોતાના નિવાસ સ્થાને મીડિયાને સંબોધતા કહ્યું છે કે હાલના દિવસોમાં અમ્માની બિમારી પર થઇ રહેલા સવાલો પર રાજ્ય સરકાર દ્વારા ખાસ તપાસ કમીટી બનાવવામાં આવી જોઇએ. આ મામલે ખાસ વિભાગની રચના કરવા અંગે ભલામણ પણ કરવામાં આવશે. પનીરસેલ્વમે કહ્યું છે કે અમ્મા 16 વર્ષ સુધી રાજ્યના મુખ્યમંત્રી રહ્યાં. હું પણ અમ્માની ઇચ્છાથી બે વખત રાજ્યનો મુખ્યમંત્રી બન્યો. હું હંમેશા અમ્માના પદચિન્હો પર ચાલ્યો છું. હું લોકો સામે મારો પક્ષ રાખવા માંગુ છું. તમિલનાડુના દરેક શહેરમાં જઇને હું લોકો સમક્ષ મારો પક્ષ રાખીશ.